מכון הלכה חב"ד

מכון הלכה חב"ד הוא מכון הלכתי המרכז רבני קהילות חב"ד בישראל, המזוהה עם הזרם המשיחיסטי בחב"ד. המכון הוקם בשנת ה'תשע"ו על ידי מספר רבני קהילות במטרה לתת מענה לחסידי חב"ד בתחום התורני-הלכתי ולהוות מרכז לרבני קהילות חב"ד ברחבי הארץ.

פעילות המכון
מוקד סמס לרב
המכון מפעיל מוקד הנותן מענה לשאלות הלכתיות בטלפוןקו לרב, מידע לקריאה באתר 'חב"ד אינפו'., בהודעות SMSהוקם ה'תשע"ו, בוואטסאפהיסטוריה: "סמס לרב" נפתח לכל העולם גם בוואטספ לקריאה באתר 'חב"ד אינפו'. ובטלגרם.לא רק בישראל: מוקד סמס לרב מתרחב, חב"ד אינפו. התשובות רוכזו והתפרסמו במרוכז באתר האינטרנט ובאפליקציה "סמס לרב". בארכיון האתר 385,748 תשובות.

לימודי הסמכה
בחודש מנחם אב ה'תשע"ו השיק המכון מסלול לימודים לקבלת סמיכה לרבנות תחת השם "למען ילמדו", בחודש אלול ה'תשע"ו נחנך המרכז הלימודי של "למען ילמדו" ברמת אביבמרכז למען ילמדו חונך את משכנו ברמת אביב, ידיעה באתר חב"ד אינפו. ובירושלים.המהפיכה הגיעה לירושלים: נחנך מרכז ההדרכה ההלכתי בהמשךכאן כבר מתפרסמת ההודעה בלשון "בשיתוף עם מכון הלכה חב"ד, ולוגו המכון כבר לא נמצא בפרונט, ה'תשע"ח. מכון למען ילמדו נפרד ממכון הלכה והחל לפעול כארגון עצמאי בראשות הרב ישראל מעל, כאשר רבני המכון ממשיכים ללוות את הארגון ולהתוות את דרכו. בחודש כסלו ה'תשע"זהיסטוריה: "סמיכה נט" – בית הספר המקוון ללימודי הלכה הקימו את "סמיכה נט" תוכנית מקוונת לימודי הסמכה לרבנותאתר האינטרנט של התוכנית. גם מכון זה נפרד בהמשך דרכו ממכון הלכה והמשיך בפעילות עצמאית, כאשר רבני המכון מלווים אותו.

אתר 'מדיה הלכה'
באתר עשרות שיעורי וידאו במגוון נושאים הלכתיים מרבני חב"ד בישראל ובתפוצות, בהם גם רבנים שאינם מזוהים עם הזרם המשיחי בחב"ד כדוגמת הרב חיים שלום דייטש, הרב טוביה זילברשטרום, הרב מאיר מנחם מענדל גליצנשטיין ורבנים נוספים.

קרן המזון
בשנת ה'תשפ"א הקימו במכון את קרן המזון על מנת להקל על משפחות חסידי חב"ד נזקקות ברכישת מוצרי צריכה במחירי קרן. את המיזם התחילו במכירת מוצרי עוף ובקר בכשרות 'תפארת אנ"ש' של הרב קורנוויץ. במסגרת קמחא דפסחא בשנת ה'תשפ"ב חילק המכון בשיתוף פעולה של קרן "יחד למענכם" לוד 2,000,000 ש"ח למשפחות חסידי חב"ד. בזמן מלחמת חרבות ברזל בשנת ה'תשפ"ד חילק המכון סלי מזון למשפחות נפגעי הלחימה ומגויסי המילואים.

ותחיינה
בשנת ה'תש"פ הודיע המכון על פתיחת "ותחיינה". הגוף מטפל בשאלות הנוגעת בתחום הטהרה והבית היהודי. מסגרת "ותחיינה" פועל בהכשרת רבנים ורבניות בתחומים אלו, מענה הלכתי ורפואי בתחום טהרת המשפחה, ליווי רבני ומקצועי בתחום הפוריות, הדרכת זוגות בתחום הרגשי.

ועדה לביקורת ספרי ילדים
לאחר התאבדותו של הסופר חיים ולדר, הודיע המכון על הקמת 'ועדה לביקורת ספרי ילדים'. בראשות הוועדה עומד רב קהילת חב"ד קריית שמואל הרב יוסף אברהם פיזם, הוועדה דנה בנוסף לביקורת ספרים גם בנושאי חינוך ומוגנות נוספים. הקמת הוועדה היא על פי הוראות הרבי מליובאוויטש בחשיבות כשרותם של הספרים הניתנים לנוער לקריאה ובחשיבות יראת שמיים של מחבריהם.

מחלקה לדוברי צרפתית
המכון מפעיל מחלקה מיוחדת לדוברי צרפתית, חלק ניכר מרבני המכון הם דוברי צרפתית. לצורך כך המכון עובד בשיתוף פעולה עם מרכז חב"ד לדוברי צרפתית בארץ הקודש, בראשות השליח הרב דוד אברהם לסלבוים. צוותי המרכז בניהולו של הרב לוי יצחק ביסברג, ומזכירו הרב אבישי בוך, עובדים על תרגום הספרים 'הלכה למעשה' לשפה הצרפתית במקביל להפצת העלון היומי 'שונה הלכות' גם הוא בצרפתית.

יסודות לחיים
בשנת ה'תשפ"ג יסד המכון מרכז לעזר הכוונה והדרכה של חתנים וכלות, הכולל ליווי לאורך שנת הנישואין הראשונה. המיזם מכוון בידי מורי ההוראה של מכון הלכה ומדריכי חתנים וכלות מוסמכים ובעלי ניסיון בתחום ובעלי מקצוע נוספים. המיזם הגיע בעקבות מכתב חריף שהוציאו גדולי ישראל בהם הרב הראשי לישראל הראשון לציון הרב יצחק יוסף, הרב בן ציון מוצפי ורבנים נוספים על הפרצה הגדולה בתחום. לצורך המיזם הוקם אתר אינטרנט ייחודי בשם "יסודות לחיים", האתר מאגד שיעורי וידאו לחתנים וכלות בענייני הלכות טהרת המשפחה, ניהול כספים, זוגיות ושלום בית ונושאים נוספים הקשורים בהקמת בית יהודי.

פודקאסט ההלכה
בחודש ניסן ה'תשפ"ג הודיעו במכון על הקמת פודקאסט ההלכה "למען ישמעו", פודקאסט ההלכה יכיל אלפי שיעורי שמע מפי רבנים ומרצים שונים.

עמדות המכון
שלימות הארץ
בשנת ה'תש"פ עם התגברות הדיבורים על תוכנית המאה של נשיא ארצות הברית דונלד טראמפ, הוציאו במכון מכתב יחד עם הרבנים שפעלו בהוראות הרבי מליובאוויטש בענייני שלימות הארץ הרב ישראל הלפרין והרב שלום דובער וולפא, על המכתב חתמו רבני המכון ורבנים נוספים, במכתב קראו הרבנים לממשלה לעצור את הדיבורים המהווים "פיקוח נפש" וחילול ה' וקראו להוספה בתורה, תפילה, צדקה וקיום כינוסי ילדים.

שלימות העם
בתקופת ממשלת בנט-לפיד במסגרת הניסיון לבצע רפורמה במערכת הגיור השתתפו רבני המכון יחד עם רבני ודייני ישראל בכנס חירום מיוחד בבנייני האומה בירושלים בדרישה למנוע את הרפורמה לתקן את חוק מיהו יהודי, לכבוד כנס זה ספר מיוחד במשנתו של הרבי מליובאוויטש בנושא תחת השם "המבדיל בין ישראל לעמים", הספר חולק לאלפי הרבנים שהשתתפו באירוע.

מגפת הקורונה
עם התפרצות נגיף הקורונה בישראל הוציאו רבני המכון מכתב לחסידי חב"ד בו הם קוראים לשמור על הנחיות משרד הבריאות ולהימנע מיציאה מהבית שלא לצורך דחוף. במכתב נכתב בין השאר כי מי שאינו שומר על הנחיות משרד הבריאות חייב בדין רודף, השמור למי שמסכן חיים במזיד. עמדה זו נחשבה לקיצונית בקרב רבני המגזר החרדי.

רבני המכון

הוצאה לאור
סדרת הספרים 'הלכה למעשה'
במכון הוציאו סדרת ספרים הכוללת הלכה למעשה בצורה מסוכמת ומתומצתת על פי פסקי אדמו"ר הזקן ומנהגי חב"ד. נכון לתשפ"ה הסדרה כוללת 8 כרכים: פסח, שבועות ובין המצרים, חגי תשרי, חנוכה ופורים, שמיטה ושלושה חלקים על הלכות שבת. הספר על שמיטה קיבל הסכמות מהרב יעקב מאיר שטרן, הרב משה ברנדסדורפר, הרב שניאור זלמן רווח ורבנים נוספים. סדרת הספרים יוצאת גם בצרפתית.

גיליון 'שונה הלכות'
במסגרת הגיליון שולח המכון מדי יום 'הלכה יומית' על פי מנהגי חסידות חב"ד ופסקי אדמו"ר הזקן בשולחן ערוך הרב. ההלכה היומית מופיעה גם בשפה הצרפתית. במקביל יוצא מדי שבוע גיליון שחלקו מצורף למגזין בית משיח ובמקביל יוצא בנפרד ומחולק בבתי כנסת חב"ד ובריכוזי חסידי חב"ד. בשנת ה'תשפ"ב החל הגיליון לצאת במהדורה מורחבת הכוללת 16 עמודים מדי שבוע, בעלון המחודש מלבד ההלכה היומית וטעימה מפעולות המכון מופעים מדורים מגוונים, בהם סיפור לשבת, מדור על השחיטה ומדור העוסק בדיני ממונות.

טורים
למכון טורים הלכתיים בעיתונות החבדי"ת: טור שבועי במגזין בית משיח, טור שבועי בשישי אינפו של אתר החדשות חב"ד אינפו, טור חודשי בירחון "דרך המלך" של ארגון "התאחדות החסידים" הכולל שאלות אקטואליות בענייני הזמן והשעה והלכתא למשיחא בעניינים הנוגעים בימות המשיח.

ספרים נוספים
 המבדיל בין ישראל לעמים - סכנת הרפורמה בגיור
 הגדה של פסח - הגדה עומדת עם הנחיות הלכתיות

קישורים חיצוניים
 אתר 'סמס לרב' המופעל על-ידי המכון



 פודקאסט "למען ישמעו" של מכון הלכה חב"ד באתר ספוטיפיי

הערות שוליים

קטגוריה:ארגוני חב"ד
קטגוריה:רבני חב"ד
קטגוריה:הוצאות ספרים בישראל: ארון הספרים היהודי
קטגוריה:הוצאות ספרים יהודיות
קטגוריה:מכוני מחקר תורניים
קטגוריה:הזרם המשיחיסטי בחב"ד